《三教图赞》
宋代·释梵琮

六耳不同谋，相看已漏泄。
都来只三人，证龟却成鳖。
者也之乎，只为寂灭。
养家一般，道路千别。
别不别，掉棒打落天边月。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。